27/11/2012 | Administración LocalMunicipal
Mañón
Anuncio de licitación para a adxudicación, mediante procedemento aberto con multiplicidade de criterios, do contrato de xestión das instalacións do semáforo de bares, na modalidade de concesión

OBXECTO: CONTRATACIÓN DA XESTIÓN DAS INSTALACIÓNS DO SEMÁFORO DE BARES NA MODALIDADE DE CONCESIÓN. RÉXIME ECONÓMICO: Establécese na cláusula 2 do Prego. DOCUMENTACIÓN A PRESENTAR POLOS LICITADORES: Presentarase en 3 sobres pechados coa documentación esixida na cláusula 7 do Prego. GARANTÍA PROVISIONAL: Xunto á documentación a que se refire o apartado anterior, acompañarase o documento acreditativo da constitución dunha garantía provisional por importe de 1.500,00 euros, por calquera dos medios a que se refire o artigo 96 do TRLCSP. PRAZO DE PRESENTACIÓN DE PROPOSICIÓNS: As proposicións presentaranse no Concello de Mañón, Praza do Mesón, nº 1, Código Postal 15337 - Porto do Barqueiro, en horario de 9,00 a 14,00 horas, dentro do prazo de 15 DIAS HÁBILES a contar dende o seguinte ó da publicación do anuncio no B. O. P. PREGO DE CLÁUSULAS ADMINISTRATIVAS E DE PRESCRIPCIÓNS TÉCNICAS: Acompáñase como anexo ó presente anuncio. INFORMACIÓN: Concello de Mañón, Praza do mesón, nº 1 – Porto do Barqueiro, teléfono 981414002 e no perfil do contratante na páxina www.concellomanon.org.Mañón, 19 de novembro de 2012. O ALCALDE Asdo. Alfonso Emilio Balseiro Gómez Constitúe o obxecto do contrato, como forma de xestión indirecta do servizo público, a concesión da xestión das instalacións do Semáforo de Bares, de titularidade municipal, para a realización de actividades de hostalería de conformidade co establecido no Decreto 267/1999, do 30 de setembro polo que se establece a ordenación dos establecementos hostaleiros. O adxudicatario deberá realizar a xestión e explotación integral das instalacións do Semáforo de Bares, que inclúe ademais das funcións propias da hostalería, a información e atención ó público e en especial a persoas con discapacidade, o mantemento en perfectas condicións de calidade, funcionamento, limpeza, confort e seguridade das instalacións e do entorno circundante e todos aqueles outros cometidos que sexan necesarios para o correcto, eficaz e eficiente desenvolvemento do servizo, de acordo co establecido no presente prego. Fíxase un canon mínimo de 600,00 euros/mes, realizándose a mellora ao alza. O pago do canon realizarase con carácter trimestral nos 10 primeiros días de cada trimestre. O pago do primeiro trimestre do ano 2013, formalizarase na Tesourería Municipal con carácter previo á sinatura do contrato administrativo. Poderán concorrer por si ou por medio de representantes as persoas naturais ou xurídicas, españolas ou estranxeiras que tendo plena capacidade para obrar non se encontren comprendidas nalgunha das circunstancias que enumera o artigo 60 do Texto Refundido da Lei de Contratos do Sector Público, aprobado por Real Decreto Lexislativo 3/2011, de 14 de decembro (en adiante TRLCSP). Igualmente poderán presentar ofertas as unións de empresas que se constitúan temporalmente ó efecto, nas condicións e cos requisitos que establece o artigo 59 do TRLCSP e as súas normas de desenrolo. O prazo da concesión, terá unha duración improrrogable de 10 anos a contar dende a formalización do contrato en documento administrativo. O presente contrato adxudicarase mediante procedemento aberto con multiplicidade de criterios de valoración. As proposicións presentaranse no Rexistro Xeral do Concello de Mañón, en horario de 9,00 a 14,00 horas durante os QUINCE (15) días hábiles seguintes á publicación do anuncio de licitación no Boletín Oficial da Provincia. O anuncio de licitación publicarase, así mesmo, no Perfil do Contratante do Concello www.concellomanon.org.No caso de que o último día coincida en sábado, domingo ou festivo, o prazo finalizará o seguinte día hábil. Tamén poderán presentarse proposicións por calquera dos medios previstos no artigo 38.4º.-) da Lei 30/1992, de 26 de novembro, do Réxime Xurídico das Administracións Públicas e do Procedemento Administrativo Común; neste caso o interesado deberá acreditar, co resgardo correspondente, a data de imposición do envío na Oficina de Correos e anunciará o mesmo día ó órgano de contratación, por fax Telex ou telegrama, a remisión da proposición; sen tales requisitos non será admitida a proposición, no caso de que se recibira fora do prazo fixado no anuncio de licitación. Transcorridos dez días dende a indicada data sen que se teña recibida a documentación, esta non será admitida en ningún caso. O Rexistro Xeral acreditará a recepción do referido telegrama con indicación do día da súa expedición e recepción e o número de entrada correspondente. Dentro do sobre figurará a seguinte documentación: 7. A.1.- Empresario individual: Fotocopia do D. N. I.7. A.2.- Persoa Xurídica: Escritura de constitución ou de modificación, no seu caso, inscrita no Rexistro Mercantil.7. A.3.- Cando o licitador non actúe en nome propio ou se trate de Sociedade ou Persoa Xurídica, deberá acompañarse poder notarial para representar á persoa ou entidade que concorra ante a administración contratante. Os poderes a que se refire o apartado anterior deberán ser verificados previamente pola Secretaría.7. A.4.-Código de Identificación Fiscal ou N. I. F. (copia da tarxeta). 7. A.5.- Declaración de non estar incurso en prohibicións de contratar, de conformidade co establecido no artigo 60 e 146 do TRLCSP.7. A.6.- Declaración de atoparse ó corrente no cumprimento das obrigas tributarias e coa Seguridade Social.7. A.7.- Solvencia económica e financeira: Acreditarase por un ou varios dos seguintes medios: a. Declaracións apropiadas de entidades financeiras ou, no seu caso, xustificante da existencia dun seguro de indemnización por riscos profesionais. b. As contas anuais presentadas no Rexistro Mercantil ou no Rexistro oficial que corresponda. Os empresarios non obrigados a presentar as contas en Rexistros oficiais poderán aportar, como medio alternativo de acreditación, os libros de contabilidade debidamente legalizados. c. Declaración sobre o volume global de negocios e, no seu caso, sobre o volume de negocios no ámbito de actividades correspondente ó obxecto do contrato, referido como máximo ós tres últimos exercicios dispoñibles en función da data de creación ou de inicio das actividades do empresario, na medida en que se dispoña das referencias de dito volume de negocios.7. A.8.- Solvencia técnica: acreditarase por un ou varios dos medios que se indican a continuación: a. Unha relación dos principais servizos de xestión de instalacións de hostalería de carácter público ou privado, realizados nos últimos tres anos. Os servizos ou traballos efectuados acreditaranse mediante certificados expedidos ou visados polo órgano competente, cando o destinatario sexa unha entidade do sector público; cando o destinatario sexa un suxeito privado, mediante un certificado expedido por este ou, á falta deste certificado, mediante unha declaración do empresario; no seu caso, estes certificados serán comunicados directamente ó órgano de contratación pola autoridade competente. b. As titulacións académicas e/ou profesionais do empresario e do persoal directivo da empresa e, en particular, do persoal responsable da execución do contrato. c. Declaración sobre a plantilla media anual da empresa durante os tres últimos anos, acompañada da documentación xustificativa correspondente. Os licitadores deberán presentar a seguinte documentación: 7. B.1.- Memoria de xestión das instalacións. Os licitadores deberán presentar, dentro do marco establecido na cláusula 1ª, unha memoria de xestión na que se inclúan os seguintes aspectos: a. Memoria organizativa: explicarase detalladamente a forma de xestionar e explotar as instalación obxecto de concesión, en todos os seus aspectos. b. Proxecto de comunicación: medios de publicidade que se empregarán para dar a coñecer as instalacións.7. B.2.- Programa de mantemento e de seguridade das instalacións. Presentarase un programa de mantemento e de seguridade, así como as medidas a adoptar para a adecuada protección do inmoble, das súas instalacións e equipamentos.7. B.3.- Medios persoais e materiais: Presentarase unha relación do persoal que se adscribirá o obxecto do contrato, especificando súa cualificación ou titulación profesional así como o seu réxime de dedicación previsto e as funcións que desempeñarán cada un deles. Así mesmo, especificaranse, si é o caso, as prestacións accesorias que se prevexa contratar. A oferta económica presentarase segundo o seguinte modelo: D./Dna. ………….………………………………………., con NIF …………………., actuando en nome propio ou en nome e representación da entidade …………………………………………………… con CIF ……………………. e domicilio social en ………………………….…………….……………………. teléfono …….…………………. MANIFESTA: PRIMEIRO.- Que coñece e acepta os pregos de cláusulas administrativas particulares e prescricións técnicas para xestionar as instalacións do SEMÁFORO DE BARES, na modalidade de CONCESIÓN por un período improrrogable de 10 anos. SEGUNDO.- De conformidade coa cláusula 7. C. do referido prego ofrece un canon de concesión de ……………………………………………………………………………. (en cifras e en letra). E en proba de conformidade, asina a presente, en ………………………. a …… de ………………………. de 2012. Asdo. ……………………………. Xunto á documentación a que se refire a cláusula anterior acompañarase o documento acreditativo da constitución dunha garantía provisional por importe de 1.500,00 euros, por calquera dos medios a que se refire o artigo 96 do TRLCSP, ó obxecto de garantir a seriedade da oferta e dos estudos realizados. Serán criterios obxectivos para a adxudicación do contrato: a) Acreditación da xestión de instalacións de hostalería, de conformidade co establecido no artigo 7. A.8. do presente prego: De 0 a 10 puntos. b) Memoria de xestión das instalacións: De 0 a 10 puntos. c) Programa de mantemento e seguridade das instalación e seguros: De 0 a 25 puntos. Este criterio desglósase en: - Programa de mantemento: De 0 a 12 puntos - Seguridade: De 0 a 8 puntos - Seguros: De 0 a 5 puntos d) Oferta económica superior á da licitación: De 0 a 5 puntos Polo que respecta á apertura de sobres, e demais actuacións da Mesa de Contratación estarase ó disposto no artigo 160 do TRLCSP e 21 e seguintes do Real Decreto 817/2009 de desenvolvemento parcial da LCSP.1. O órgano de contratación requirirá ó licitador que presentara a oferta máis vantaxosa para que, dentro do prazo de dez días hábiles, a contar dende o seguinte a aquel en que recibira o requirimento, presente a documentación xustificativa de estar dado de alta no Imposto de Actividade Económicas e de atoparse ó corrente no cumprimento das súas obrigas tributarias e coa Seguridade Social ou autorice ó órgano de contratación para obter de forma directa a referida acreditación, de dispoñer efectivamente dos medios que se houbese comprometido a dedicar ou adscribir á execución do contrato conforme ó artigo 64.2 e de ter constituído a garantía definitiva que sexa procedente. Os correspondentes certificados poderán ser expedidos por medios electrónicos, informáticos ou telemáticos, salvo que se estableza outra cousa nos pregos. De non cumprimentarse adecuadamente o requirimento no prazo sinalado, entenderase que o licitador retirou a súa oferta, procedéndose nese caso a requirir a mesma documentación ó licitador seguinte, pola orde en que quedaran clasificadas as ofertas.2. O órgano de contratación adxudicará o contrato dentro dos cinco días hábiles seguintes á recepción da documentación.3. A adxudicación, notificarase ós candidatos ou licitadores e, simultaneamente, publicarase no perfil do contratante. En todo caso, na notificación e no perfil do contratante indicarase o prazo en que debe procederse a súa formalización conforme ó artigo 153.3. A notificación farase por calquera dos medios que permiten deixar constancia da súa recepción polo destinatario. En particular, poderá efectuarse por correo electrónico á dirección que os licitadores ou candidatos designaran ó presentar as súas proposicións, nos termos establecidos no artigo 28 da Lei 11/2007, de 22 de xuño, de Acceso Electrónico dos Cidadáns ós Servizos Públicos. Sen embargo, o prazo para considerar rexeitada a notificación, cos efectos previstos no artigo 59.4 da Lei 30/1992, de 26 de novembro, será de cinco días.4. O órgano de Contratación adxudicará o contrato á oferta máis vantaxosa á vista da proposta da Mesa de Contratación e de acordo cos criterios establecidos no presente prego.5. A administración reservarase a facultade de declarar deserta a licitación nos termos establecidos no TRLCSP, sen que os licitadores teñan dereito algún a indemnizacións por esta circunstancia. Non obstante non poderá declararse deserta a licitación cando exista algunha oferta ou proposición que sexa admisible de acordo cos criterios que figuren no prego. O licitador que presente a oferta máis vantaxosa dentro do prazo máximo de 10 días naturais a contar dende o seguinte ó que reciba a notificación do requirimento a que se refire a cláusula 10.1 deberá constituír na Tesourería do Concello unha garantía definitiva por importe de 3.000,00 euros. O contrato formalizarase en documento administrativo na data que sinale o Concello, dentro do prazo establecido no artigo 156 do TRLCSP. Unha vez rematado o acto da sinatura do contrato poñeranse a disposición do adxudicatario as instalacións do Semáforo de Bares, con todo o seu equipamento, facéndose entrega das chaves do mesmo e o adxudicatario entregará unha copia autenticada das pólizas de seguro esixidas na cláusula 16.1.6. Dende o momento da entrega das chaves o adxudicatario será responsable da custodia, conservación, mantemento e reparación das instalacións do Semáforo de Bares e do seu equipamento, asumindo todos os gastos que do mesmo se deriven. En iguais termos asumirá os gastos de limpeza, seguridade, subministro de enerxía de calquera clase, auga, teléfono, equipos de extinción e detección de incendios, equipos de seguridade, así como o persoal que se adscriba ó cumprimento do contrato e demais gastos directos ou indirectos. O Concello de Mañón farase cargo unicamente da reparación dos elementos estruturais comúns, sempre e cando a causa non teña a súa orixe nun deficiente uso por parte do adxudicatario, así como das reparacións que se deriven das obrigas do propietario. A presentación da oferta á presente licitación implica a aceptación de que as instalacións do Semáforo de Bares encóntranse en perfecto estado. O Concello, a efectos de constancia e inventario realizará en presenza dun representante do concesionario o inventario fotográfico das instalacións e equipamento. Unha copia será entregada ó adxudicatario. As instalacións do Semáforo de Bares e o seu equipamento deberán reintegrarse ó Concello en perfecto estado de conservación e mantemento ó rematar a concesión nos termos das cláusulas 20 e 21 do presente prego. A actividade iniciarase polo adxudicatario na data da formalización do contrato en documento administrativo. O contrato executarase a risco e ventura do adxudicatario.16.1.- OBRIGAS DO CONCESIONARIO.16.1.1 Colaboración co Concello. - O adxudicatario deberá prestar toda a súa colaboración co Concello para realizar as labores de verificación do cumprimento do mantemento das instalacións e equipamentos, inventario, etc., facilitando todos os informes que solicite o Concello.16.1.2 Inicio de actividades. - Iniciar a realización das actividades no prazo establecido no presente prego.16.1.3 Non discriminación. - Admitir o uso das instalacións a toda persoa que cumpra os requisitos esixidos sen que baixo ningún concepto poidan producirse discriminacións non contempladas no ordenamento xurídico.16.1.4 Conservación e mantemento. - Conservar e manter en perfecto estado as instalacións e equipamentos, levando a cabo labores preventivas de mantemento e realizando todas as reparacións necesarias, repoñendo incluso todos os deterioros producidos por calquera causa a calquera ben incluído no inmoble da concesión. - A estes efectos o adxudicatario deberá facilitar o libre acceso a todas as dependencias do persoal do Concello a inspección do estado de conservación, debendo facilitar toda a documentación relativa a labores de mantemento, contratos de mantemento que no seu caso teña suscrito, cualificación do persoal, etc.16.1.5 Responsabilidade por danos e prexuízos. - Responder de todo os danos e prexuízos que ocasionen a persoas e bens, derivados do funcionamento do servizo, por dolo, culpa ou neglixencia, salvo si se produciran por actos realizados en cumprimento dunha orde imposta pola Administración con carácter ineludible.16.1.6 Seguros - De conformidade co disposto no paragrafo anterior o adxudicatario deberá concertar as correspondentes pólizas de seguros de responsabilidade civil e accidentes debendo actualizar a súa contía durante a vixencia do contrato. - A copia das citadas pólizas e das súas actualizacións deberán remitirse ó Concello dende o momento da súa suscrición, renovación ou modificación.16-1-7 Adscrición de persoal, cumprimento normativa laboral e seguridade social. - Destinar o persoal suficiente e cualificado que esixa a xestión do servizo. - O adxudicatario deberá cumprir a normativa laboral, seguridade social e prevención de riscos laborais. - Ó persoal que o concesionario adscriba ó contrato en ningún caso terá a condición de persoal do Concello. Nos termos da lexislación vixente, o Concello non sucederá o adxudicatario nos seus deberes laborais cos traballadores.16.1.8 Prohibición de gravames e alleamentos. - Non gravar nin allear os ben afectados ó servizo obxecto do contrato nin aqueles que teñan que reverter ó Concello, nin destinalos a outras finalidades.16.1.9 Permisos autorizacións e licencias. - Obter todos os permisos, autorizacións e licencias que sexan necesarias para realizar as actividades obxecto do presente contrato.16.1.10 Subcontratación. - Exercer para si a concesión, non podendo cedela ou traspasala a terceiros respondendo exclusivamente o concesionario ante o Concello.16.1.11 Principio de non discriminación en contratos de subministro. - Respectar o principio de non discriminación por razón de nacionalidade respecto das empresas do estados membros da Unión Europea ou asinantes do acordo sobre a contratación pública da Organización Mundial do Comercio, nos contratos de subministro que sexan consecuencia da concesión.16.1.12 Obras no inmoble. - O adxudicatario non poderá realizar obras no inmoble sen autorización previa do Concello.16.1.13 Vixilancia e mellora permanente das instalacións de extinción e detección de incendios. - O concesionario deberá realizar un perfecto mantemento das instalacións de extinción e detección de incendios e demais instalacións que supoñan un risco á seguridade do inmoble, realizando a vixilancia e melloras permanentes das mesmas para o seu perfecto funcionamento, observando en todo momento as disposicións en esa materia.15.1.14 Normativa ruídos e impacto ambiental. - Cumprir a normativa sobre ruídos e impacto ambiental.16.1.15 Titularidade do servizo. - O Concesionario está obrigado a facer figurar de forma expresa en todos os anuncios, carteis, folletos, páxinas web, prensa e outros medios o logotipo do Concello (para acreditar que esta entidade é a titular do servizo público) xunto co nome da entidade concesionaria.16.1.16 Relación con usuarios. Libro de reclamacións e suxerencias. - O persoal adscrito ó cumprimento do presente contrato tratará ós usuarios con máximo respecto, amabilidade e cortesía. A estes efectos dispoñerá dun libro de reclamacións e suxerencias.16.1.17 Impostos. - O adxudicatario esta obrigado ó pago dos impostos do estado, provincia ou municipio a que de lugar a explotación do servizo, así como, os recargos sobre os mesmos, establecidos ou que no futuro puideran establecerse. Neste apartado o adxudicatario está especialmente obrigado ó pago do imposto sobre o valor engadido, polo que, nos prezos que se oferten deberá ser tida en conta esta circunstancia.16.1.18 Incumprimento de obrigas. - Si o contratista incumpre as obrigas contraídas no presente prego será aplicable o réxime sancionador previsto na cláusula 18 do mesmo. - O incumprimento das obrigas derivadas por parte do adxudicatario non implicará ningunha responsabilidade para o Concello, asumindo o contratista calquera continxencia que se derive de tal incumprimento.16.2.- OBRIGAS DO CONCELLO.16.2.1 Posta a disposición das instalacións. - Poñer a disposición do contratista as instalacións obxecto do contrato.16.2.2 Inclusión en información do Concello - Incluír o Semáforo de Bares en todos os listados, publicacións ou folletos de carácter oficial que edite o Concello.16.3.- POTESTADES DO CONCELLO. Corresponde ó Concello mediante acordo do órgano de contratación o exercicio das potestades e prerrogativas previstas nos artigos 210 e 282 do Testo Refundido da Lei de Contratos do Sector Público, así como, as especificadas no artigo 127 do Regulamento de Servizos das Corporacións Locais. O exercicio destas prerrogativas faranse previa audiencia do contratista e garantindo neste caso o equilibrio financeiro do contrato.16.4 DEREITOS DO CONCESIONARIO.1. Prestar o servizo durante a vixencia do contrato.2. Utilizar os bens e instalacións obxecto da concesión.3. Recibir do Concello a colaboración para o exercicio das súas funcións.16.5 RELACIÓNS E CONTRATOS DO CONCESIONARIO CON TERCEIROS. As relacións dos concesionarios con terceiros non suporá a adquisición de obrigas para o Concello. Os contratos entre o concesionario e terceiros rematará ó extinguirse a concesión. Os danos e prexuízos que se poidan ocasionar a terceiros non xerarán ningún tipo de responsabilidade para o Concello e serán asumidos integramente polo concesionario ou polo terceiro con que teña contratado. En todo caso o concesionario deberá ter asegurada a súa responsabilidade. O Concello poderá comprobar en calquera momento o estado de mantemento das instalacións, medidas de seguridade, cumprimento de normativas, inventario e conservación dos bens por parte do adxudicatario, para o que este deberá facilitar toda a súa colaboración.1. Considerase infracción calquera acción ou omisión por parte do concesionario que supoña o cumprimento das obrigas impostas neste prego ou en contravención do establecido na lexislación vixente. As infracción cualificaranse como: a) leves; b) graves; c) moi graves, segundo as circunstancias concorrentes e atendendo ó maior ou menor prexuízo que con ela se cause ó funcionamento do servizo público en xeral.2. Cualificaranse como LEVES as seguintes infraccións: 2.1 Non iniciar a prestación do servizo no prazo previsto no presente prego sempre que o retraso non exceda de 15 días por causas non xustificadas.2.2 Deixar de prestar o servizo obxecto da prestación con carácter unilateral, por un período comprendido entre 10 e 15 días por causas non xustificadas. Consideraranse causas xustificadas os días de peche anual por vacacións.2.3 As deficiencias de limpeza das instalacións que non sexa reiterada.2.4 Calquera incumprimento do prego que non cause prexuízo apreciable ó funcionamento do servizo ou ó público en xeral, por causas non xustificadas.3.- Cualificaranse como GRAVES as seguintes infraccións: 3.1 Non iniciar a prestación do servizo no prazo previsto no presente prego, sempre que o retraso exceda de 16 días e non exceda de 30 días, por causas non xustificadas.3.2 Deixar de prestar o servizo obxecto da concesión, con carácter unilateral, por un período comprendido entre 16 e 30 días, por causas non xustificadas. Consideraranse causas xustificadas os días de peche anual por vacacións.3.3 A falta de conservación adecuada das instalacións dentro das obrigas que corresponden ó concesionario.3.4 Incumprir a normativa que resulte aplicable sobre horarios ou emisión de ruídos.3.5 A reiteración na comisión de infraccións leves.3.6 Calquera outro incumprimento do prego ou da lexislación vixente que non se cualifique como leve ou moi grave e poñan en perigo a boa prestación do servizo público, incluída a desobediencia ás ordes de modificación.4.- Cualificaranse como infraccións MOI GRAVES as seguintes: 4.1 Non iniciar a prestación do servizo no prazo previsto no seguinte prego e o retraso exceda de 31 días, por causas non xustificadas.4.2 Deixar de prestar o servizo obxecto da prestación sen causa xustificada durante más de 31 días.4.3 Traspasar ou ceder, directamente ou indirectamente a explotación das instalacións.4.4 A falta de respecto co público ou usuarios do servizo.4.4 A discriminación por motivos raciais, sexo, relixión, nacionalidade ou por calquera outra circunstancia persoal.4.6 Incumprir as obrigas que respecto ó seguro se establecen no presente prego.4.7 Incumprimento das condición hixiénico-sanitarias das instalacións ou a sucidade manifesta.4.8 A comisión de calquera outra infracción grave antes de ter transcorrido un ano dende a comisión noutra da mesma natureza.5. Sancións. Procedemento: Todas as accións imporanse previo expediente no que antes de ditarse resolución, darase audiencia ó interesado, por termo de 8 días, con vista das actuacións do expediente. - Por infraccións leves: Sancionarase con multa de 150 a 600 euros. - Por infraccións graves: Sancionarase con multa de 601 a 3000 euros. A comisión reiterada de 3 ou más infraccións graves facultará a administración a declarar o secuestro da concesión. - Por infraccións moi graves: Sancionarase con multa de 3001 a 30.000 euros. A comisión reiterada de 3 ou más infraccións moi graves, así como, si levantado o secuestro o concesionario volvera a incorrer nas infraccións que o determinaron ou en outras similares, a administración procedera á declaración da caducidade. As multas cuantifícanse de maneira que nunca sexan inferiores ó beneficio económico obtido polo concesionario por cometer a infracción, nin o prexuízo do interese público producido pola mesma. O secuestro e a caducidade da concesión regularase polo previsto no Regulamento de Servizos das Corporacións Locais. Serán as previstas nos artigos 286 a 288 do TRLCS. Non obstante transcorridos 5 anos da xestión, si o concesionario non contase cos ingresos suficientes e sempre que o xustifique adecuadamente, poderase resolver o contrato por mutuo acordo previa comunicación indubidable do concesionario presentada no Rexistro Xeral do Concello cunha antelación de 4 meses. O incumprimento polo contratista de calquera cláusula contida no prego autoriza á Deputación a esixir o seu estrito cumprimento ou ben a acordar a resolución do contrato nos supostos do incumprimento das obrigacións esenciais e sen prexuízo das sancións a que se refire a cláusula anterior. A estes efectos considerarase incumprimento das obrigacións contractuais esenciais a contravención das obrigacións establecidas en tódolos apartados da cláusula 18.1. A resolución por incumprimento conlevará a incautación da garantía definitiva e a esixencia dos danos e prexuízos. Ó menos dous meses antes do remate da concesión, os servizos técnicos ó que se refire a cláusula 17 do presente prego, en funcións de intervención técnica, informará sobre o estado de conservación das instalación e sobre as reparacións e reposicións necesarias para que as instalacións se entreguen nas condicións de uso adecuadas segundo establecido no art.131 do Regulamento de Servizos das Corporacións Locais. O Concello poderá ordenar a reparación ou a reposición dos bens ou instalacións que non reúnan as condicións adecuadas, e no caso de que non se cumpran os requirimentos do Concello este poderá realizar ditas reparacións a costa do adxudicatario, ben con cargo á garantía definitiva ou polo procedemento de apremo, con esixencia de danos e prexuízos. Ó termo da concesión, ben sexa por cumprimento do prazo ou por calquera das cláusulas previstas neste prego, o concesionario obrígase a deixar libre e a disposición do Concello o inmoble do Semáforo de Bares que reverterá ó Concello con todas as instalacións e equipamentos, tanto as que teñan carácter de fixas como as incorporadas ó servizo, dentro do prazo de 30 días a contar dende a data de terminación ou notificación da resolución de que se trate, sen que o Concello teña que aboar por esta circunstancia cantidade algunha. O concesionario recoñece a potestade do Concello para acordar e executar pola súa propia autoridade o lanzamento, sen necesidade de apercibimento nin requirimento algún, cando transcorrido o prazo indicado, os bens obxecto de reversión non quedaran a libre disposición do Concello. Compete o órgano de contratación as prerrogativas de interpretar o convenio, modificar as prestación por conveniencia do servizo e de suspender a súa execución por causa de utilidade pública, indemnizando no seu caso, os posibles danos e prexuízos ocasionados, nos termos establecidos na Lei de contratos das Administracións Públicas. Para tal fin o órgano de contratación poderá contar cun órgano de apoio técnico de seguimento ordinario do contrato en todos os seus aspectos. O presente contrato de xestión do servizo público, na súa modalidade de concesión, ten carácter administrativo, e ambas partes quedan sometidas expresamente á lexislación de contratos do Sector Público e no seu caso da Comunidade Autónoma de Galicia nos termos do artigo 149.1.18 da Constitución e disposicións de desenrolo; adicionalmente aplicaranse as restantes normas do dereito administrativo e, no seu defecto, as normas do dereito privado. As cuestións litixiosas xurdidas sobre a interpretación, modificación, resolución e efectos deste contrato serán resoltos polo órgano de contratación; os referidos acordos poñerán fin á vía administrativa e contra os mesmo haberá lugar ó recurso Contencioso Administrativo, conforme ó disposto pola Lei Reguladora de dita Xurisdición, previa interposición, no seu caso, do recurso de reposición potestativo e sen prexuízo da interposición de calquera outro recurso que os interesados estimen procedente. DILIXENCIA: Para facer constar que o presente prego foi aprobado pola Xunta de Goberno Local en sesión extraordinaria, celebrada o día 16 de novembro de 2012. A SECRETARIA